Projektas

PLUNGĖS RAJONO SAVIVALDYBĖS
TARYBA

SPRENDIMAS

DėL PLUNGĖS RAJONO SAVIVALDYBĖS BENDRUOMENINIŲ ORGANIZACIJŲ TARYBOS SUDARYMO

2024 m. gruodžio 19 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos bendruomeninių organizacijų plėtros įstatymo 8 straipsnio 1 dalimi, Plungės rajono savivaldybės bendruomeninių organizacijų tarybos nuostatų, patvirtintų Plungės rajono savivaldybės tarybos 2019 m. liepos 25 d. sprendimu Nr. T1-180 „Dėl Plungės rajono savivaldybės bendruomeninių organizacijų tarybos nuostatų patvirtinimo“ (kartu su 2020 m. lapkričio 26 d. sprendimu Nr. T1-254), IV skyriaus 11 ir 12 punktais, Plungės rajono savivaldybės taryba nusprendžia:

1. Sudaryti šios sudėties Plungės rajono savivaldybės bendruomeninių organizacijų tarybą iš 12 narių:

Agnė Alčauskienė, Plungės rajono Kulių krašto bendruomenės „ALANTAS“ pirmininkė;

Dovilė Brasaitė, Žemaičių Kalvarijos seniūnijos seniūnė;

Rita Cecervovė, Strateginio planavimo ir investicijų skyriaus vyr. specialistė;

Vilija Gedgaudienė, Narvaišių kaimo bendruomenės pirmininkė;

Rytis Jakštas, bendruomenės „Gintališkės sodžius“ atstovas;

Rima Jokubauskienė, Šarnelės kaimo bendruomenės pirmininkė;

Donatas Kaktys, Gegrėnų bendruomenės pirmininkas;

Irma Kvizikevičienė, Plungės rajono savivaldybės tarybos posėdžių sekretorė;

Tomas Mikelkevičius, Bendrųjų reikalų skyriaus vyr. specialistas;

Algirdas Pečiulis, Plungės rajono Babrungo seniūnijos šeimų bendruomenės „Tėviškė“ atstovas;

Žydrūnas Purauskis, Plungės rajono savivaldybės vicemeras;

Vilma Šarnienė, Plungės rajono savivaldybės mero patarėja.

2. Įpareigoti Plungės rajono savivaldybės bendruomeninių organizacijų tarybą pirmame posėdyje išsirinkti pirmininką ir pavaduotoją.

3. Pripažinti netekusiu galios Plungės rajono savivaldybės tarybos 2019 m. spalio 31 d. sprendimą Nr. T1-242 „Dėl Plungės rajono savivaldybės bendruomeninių organizacijų tarybos sudarymo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus vedėja Jurgita Saldukienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Strateginio planavimo ir investicijų skyriaus vyresn. specialistė Rita Cecervovė

STRATEGINIO PLANAVIMO IR INVESTICIJŲ SKYRIUS

AIŠKINAMASIS RAŠTAS

PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO

„DĖL PLUNGĖS RAJONO SAVIVALDYBĖS BENDRUOMENINIŲ ORGANIZACIJŲ TARYBOS SUDARYMO“

2024 m. lapkričio 28 d.

Plungė

1. Parengto sprendimo projekto tikslai, uždaviniai.

Sudaryti Plungės rajono savivaldybės bendruomeninių organizacijų tarybą.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.

Pripažinti netekusiu galios Plungės rajono savivaldybės tarybos 2019 m. spalio 31 d. sprendimą Nr. T1-242 „Dėl Plungės rajono savivaldybės bendruomeninių organizacijų tarybos sudarymo“.

3. Kodėl būtina priimti sprendimą, kokių pozityvių rezultatų laukiama.

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos bendruomeninių organizacijų plėtros įstatymo 8 straipsnio 1 dalimi, Savivaldybės bendruomeninių organizacijų tarybos nuostatais bei atsižvelgiant į Plungės rajono savivaldybės bendruomeninių organizacijų teikimus.

Pagal Lietuvos Respublikos bendruomeninių organizacijų plėtros įstatymo 2 straipsnio 6 punkto nuostatas, savivaldybėje turi būti sudaryta bendruomeninių organizacijų taryba – visuomeniniais pagrindais prie Plungės rajono savivaldybės tarybos veikianti kolegiali patariamoji institucija, nustatyta tvarka sudaryta iš Savivaldybės institucijų ir įstaigų bei bendruomeninių organizacijų, veikiančių savivaldybės teritorijoje deleguotų atstovų laikantis pariteto principo.

Bendruomeninių organizacijų plėtros įstatymo 8 straipsnio 1 dalis nurodo, kad savivaldybės bendruomeninių organizacijų taryba sudaroma savivaldybės tarybos sprendimu, laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro bendruomeninių organizacijų, veikiančių savivaldybės teritorijoje, atstovai. Savivaldybės bendruomeninių organizacijų tarybos sudėtį ir nuostatus tvirtina savivaldybės taryba.

Plungės rajono savivaldybės bendruomeninių organizacijų tarybos nuostatų, patvirtintų Plungės rajono savivaldybės tarybos 2019 m. liepos 25 d. sprendimu Nr. T1-180 „Dėl Plungės rajono savivaldybės bendruomeninių organizacijų tarybos nuostatų patvirtinimo“ (kartu su 2020 m. lapkričio 26 d. sprendimu Nr. T1-254) 12 punktas nurodo:

„12. Bendruomeninių organizacijų tarybą sudaro:

12.1. savivaldybės bendruomeninių organizacijų atstovai, kuriuos į Plungės rajono savivaldybės bendruomeninių organizacijų tarybą deleguoja kaimo bendruomenes vienijanti asociacija „Plungės kraštas“, kuri nustato deleguojamų atstovų skaičių ir sudaro 1/2 visos tarybos narių.

12.2. 1/2 – Savivaldybės institucijų ir įstaigų atstovai: pusę jų deleguoja Savivaldybės meras, pusę – Savivaldybės administracijos direktorius.“

4. Lėšų poreikis ir finansavimo šaltiniai. Nėra.

5. Pateikti kitus sprendimui priimti reikalingus pagrindimus, skaičiavimus ar paaiškinimus. Nėra.

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. Nėra.

7. Sprendimo projekto antikorupcinis vertinimas. Teisės aktas nėra norminio pobūdžio, todėl korupcijos pasireiškimo tikimybės nustatymui teisės akto projektas neteikiamas.

8. Nurodyti, kieno iniciatyva sprendimo projektas parengtas.

Strateginio planavimo ir investicijų skyriaus iniciatyva.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbiama. Nėra.

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Strateginio planavimo ir investicijų skyriui.

11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

12. Numatomo teisinio reguliavimo poveikio vertinimas*

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Nenumatomas	nenumatomas
Finansams	Nenumatomas	Nenumatomas
Socialinei aplinkai	Nenumatomas	Nenumatomas
Viešajam administravimui	Nenumatomas	Nenumatomas
Teisinei sistemai	Nenumatomas	Nenumatomas
Kriminogeninei situacijai	Nenumatomas	Nenumatomas
Aplinkai	Nenumatomas	Nenumatomas
Administracinei naštai	Nenumatomas	Nenumatomas
Regiono plėtrai	Nenumatomas	Nenumatomas
Kitoms sritims, asmenims ar jų grupėms	Nenumatomas	Nenumatomas

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų

skyriaus vyresn. specialistė Rita Cecervovė